Salut, sunt Alex din cadrul proiectului pentru rromi din Wexford

Vă voi vorbi despre ceea ce trebuie să faceţi în cazul în care călătoriţi în Irlanda din altă ţară.

În primul rând, sunteţi obligaţi prin lege să completaţi un formular denumit Formularul de localizare a pasagerilor pentru COVID-19.

Puteţi completa acest formular înainte de a efectua călătoria.

Va trebui să indicaţi o adresă a locului în care veţi locui în Irlanda. De asemenea, trebuie să indicaţi un număr de contact.

Dacă aveţi nevoie de ajutor privind completarea formularului, anunţaţi poliţiştii de frontieră în momentul sosirii în Irlanda.

Informaţiile din formular pot fi utilizate pentru a vă contacta în vederea verificării locaţiei dvs. sau pentru a vă contacta în cazul în care există un caz confirmat sau suspect de COVID-19 în avionul sau pe feribotul cu care călătoriţi.

Toate persoanele care sosesc în Irlanda din străinătate trebuie să completeze acest formular.

În al doilea rând, va trebui să vă restricţionaţi deplasările timp de 14 zile de la sosire, cu excepţia cazului în care sosiţi dintr-o ţară aflată pe lista verde.

Restricţionarea deplasărilor presupune să staţi în interior şi să evitaţi alte persoane cât mai mult posibil.

Ce nu trebuie să faceţi:

NU MERGEŢI LA LOCUL DE MUNCĂ (puneţi accent pe acest lucru)

nu utilizaţi transportul în comun

nu vizitaţi alte persoane

nu vă întâlniţi faţă în faţă cu o persoană care comportă un risc ridicat de coronavirus

nu mergeţi la cumpărături decât dacă este absolut necesar – nu uitaţi să purtaţi un obiect de acoperire a feţei dacă faceţi acest lucru

În al treilea rând, descărcaţi aplicaţia de monitorizare pentru COVID. Aceasta vă poate trimite alerte dacă aţi avut contact apropiat cu o persoană testată pozitiv pentru acest virus. Descărcaţi aplicaţia gratuit din Apple App Store sau din Google Play Store.

Toţi călătorii trebuie să aibă cunoştinţă de simptomele coronavirusului: temperatură ridicată; orice tip de tuse; dispnee sau respiraţie cu dificultate; şi pierderea sau schimbarea simţului mirosului sau al gustului – aceasta înseamnă că nu aveţi miros sau gust pentru nimic, sau toate lucrurile miros sau au un gust diferit faţă de cum sunt în mod normal.

Dacă aveţi simptome, vă rugăm să vă autoizolaţi timp de 14 zile şi să sunaţi un medic generalist sau la linia de asistenţă pentru rromi, la **087 126 4606**. Persoanele de acolo vă vor oferi sfaturi dvs. şi altor persoane din gospodăria dvs. cu privire la ce trebuie să faceţi în continuare.

Pentru informaţii, accesaţi hse punct ie sau sunaţi-ne la numărul dedicat al liniei de asistenţă pentru comunitatea de rromi, la **087 126 4606**.

**Vă rugăm să transmiteţi acest videoclip familiei şi prietenilor dvs.**.

**Vă mulţumim şi aveţi grijă de siguranţa dvs.**